Аԥсны ахада Аслан Бжьаниа аусдҵа инапы аҵаиҩит Аԥсны ауааԥсыра акоронавирустә инфекциа COVID-19 рацәыхьчаразы ԥкырақәак шыҟоу иааныжьзарц.
Гәылрыԥшь араион ахада Аслан Бараҭелиа арадио Sputnik Аԥсны аефир аҿы иҳәеит анхацәа ҩ-напыкала адгьыл ақәаарыхра ишаҿу, иазгәеиҭеит сынтәа ауҭраҭых аҽаҩра шыбзиахаз.
Лаҵара 15 инаркны азин ыҟоуп аԥҟарақәа ирықәныҟәаны акаҳуажәырҭақәа русура, убасгьы ихацыркхоит ақалақьбжьаратә транспорт аныҟәара.
Баграт Боџьгәуа ари аҭыԥ аҿы диԥсахит Руслана Ладариа. Абри азы аусдҵа инапы аҵаиҩит Аԥсны ахада.
62 шықәса дшырҭагылаз иаалырҟьаны иԥсҭазаара далҵит ахәыҷтәы музыкатә гәыԥ Каданс анапхгаҩы Александр Алавердиан. Иара ибзианы дыздыруаз, аус ицызуаз амузыкант Ҭемыр Сымсым арадио Sputnik аефир аҿы иҳәеит ахәыҷқәа рымаршәа кны рызнеишьа дшақәшәоз атәы.
Уажәазы Аҟәа ақалақь ахада хҩык ахаҭыԥуаа имоуп, уаанӡа арҭ аҭыԥқәа рахь иалхын Леон Кәарҷиеи Асҭамыр Ашәбеи.
Аԥсны амедицинатә усҳәарҭақәа рыцхраара аҳәаақәа ирҭагӡаз актәи агуманитартә партиа иаҵанакуан ҩажәа нызқь цыра рҟынӡа хаҭалатәи ахыхьчагақәа.
Аҟәа ақалақь ахада инапынҵақәа назыгӡо иусдҵа ишықәныҟәо иахылаԥшлоит акоммуналтә усбарҭа.
Аԥсны АҶА акурорттә аамҭа иадҳәалоу аҽазыҟаҵара иазку аиԥылараҿы зышәагаа маҷу аӷбақәа рзы аҳәынҭавтоинспекциа дҵас иаҭан аӡаҿы аиқәырхара хылаԥшра аҭара дырӷәӷәарцаз, абри атәы иҳәеит арадио Sputnik аефир аҿы амаҵзура аиҳабы Ҭенгиз Сабуа.
Абыржәтәи аамҭазы Аҟәатәи асасааирҭаҿы иҟоуп 187-ҩык ауааԥсыра. Урҭ рахьтә 138-ҩык арратә курсантцәоуп, 37-ҩык – ААР аганахьала иҭоу акурсантцәа роуп, аӡәы – Аҳәынҭқарратә хьчара амаҵзура курсантк, нас жәаҩык амедикцәа.